Qinghai

Qinghai (青海 txinera sinplifikatuz), Txinako Herri Errepublikako probintzia da. 721.000 kilometro koadroko azalera dauka eta 2004ko erroldaren arabera 5.390.000 biztanle bizi ziren bertan.

 Inguru naturala eta kokapena 
Quinghai probintziaren mugakideak honakoak dira: Gansu probintzia ipar-ekialdean, Xinjiangko lurralde autonomoa ipar-mendebaldean, Sichuan probintzia hego-ekialdean, eta Tibeteko lurralde autonomoa hego-mendebaldean.

Probintziaren izena Qinghai lakutik eratorria da.

 Geografia 
Qinghai, Goi-ordoki tibetarraren ipar-ekialdean dago. Txinako ibai garrantzitsu guztiek Qinghai probintzian dute iturburua, Ibai Horiak probintziaren erdialdean, eta Yangtze eta Mekong ibaiek hego-mendebaldean. Erliebea, altuerak baldintzatzen du, eta batez-beste 3.000 metrotik gora daude probintziako hiri guztiak. Qinghaiko mendilerro garrantzitsuenen artean, Tanggula eta Kunlun mendiak daude.

Eskualde autonomo ez den probintziarik handiena da eta probintzian Txinako Herri Errepublikako lakurik handiena dago, Qinghai lakua. Qaidam arroa probintziaren ipar-mendebaldean dago, eta lehengai ugari aurki daitezkeen 2.600 eta 3.300 metro arteko gune oso lehorra da.

Sanjiangyuan Natura Erreserba eta Hiru Ibaien Natura erreserba, gobernuak Qinghain sortutako bi gune babestuak dira. Hiru Ibaien erreserban, Txinako hiru ibai garrantzitsuenen iturburua dagoelarik.

 Klima 
Klima, altuera handiak baldintzatzen du, eta urteko batez besteko tenperatura -5 eta 8 gradu artekoa da kokagunearen arabera. Urtarrilean termometroak -18 eta -7 bitartean eta uztailean 5 eta 21 gradu artean egon ohi dira.

Prezipitazioak urriak dira urte osoan zehar, baita uda garaiko montzoia denean. Horrez gain, otsailetik apirilera hare ekaitzak ugariak izaten dira.

 Banaketa administratiboa 
 Mapa # Izena Txinera sinplifikatuz Pinyineraz Mota400px1Haixi (Mongoliar eta Tibetarra)海西蒙古族藏族自治州Hǎixī Měnggǔzú Zàngzú ZìzhìzhōuPrefektura autonomoa2Haibei (Tibetarra)海北藏族自治州Hǎiběi Zàngzú ZìzhìzhōuPrefektura autonomoa3Xining西宁市Xīníng ShìPrefektura mailako hiria4Haidong海东地区Hǎidōng DìqūPrefektura5Hainan (Tibetarra)海南藏族自治州Hǎinán Zàngzú ZìzhìzhōuPrefektura autonomoa6Huangnan (Tibetarra)黄南藏族自治州Huángnán Zàngzú ZìzhìzhōuPrefektura autonomoa7Yushu (Tibetarra)玉树藏族自治州Yùshù Zàngzú ZìzhìzhōuPrefektura autonomoa8Golog (Tibetarra)果洛藏族自治州Guǒluò Zàngzú ZìzhìzhōuPrefektura autonomoa

 Politika 
Qinghai probintziako gobernadorea Song Xiuyan da. Txinako Alderdi Komunistak probintzian duen ordezkaria Qiang Wei da.

 Garraioa 
 Aireportuak 
 Kokapen Hiria NAZE NAGE Aireportuaren izena QINGHAI   Golmud ZLGM GOQ Golmud Aireportua Xining ZLXN XNN Xining Caojiabu Aireportua

 Kanpo estekak 

  Qinghaiko gobernuaren webgunea.

Kategoria:Txinako probintziak
Kategoria:Qinghai